CELEX: 31990R0770
Language: mt
Date: 1990-03-29 00:00:00
Title: Ir-Regolament Tal-Kummissjoni (Euratom) Nru 770/90 tat-29 ta’ Marzu 1990 li jistabbilixxi l-livelli massimi permessi ta’ kontaminazzjoni radjoattiva f’għalf wara inċident nukleari jew f’xi każ ieħor ta’ emerġenza radjoloġika

Avviż Legali Importanti

|

31990R0770

Official Journal L 083 , 30/03/1990 P. 0078 - 0079 Finnish special edition: Chapter 15 Volume 9 P. 0185  Swedish special edition: Chapter 15 Volume 9 P. 0185 

		Ir-Regolament tal-Kummissjoni (EURATOM) Nru 770/90tat-29 ta’ Marzu 1990li jistabbilixxi l-livelli massimi permessi ta’ kontaminazzjoni radjoattiva f’għalf wara inċident nukleari jew f’xi każ ieħor ta’ emerġenza radjoloġikaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (Euratom) Nru 3954/87 tat-22 ta’ Diċembru 1987 li jistabbilixxi l-livelli massimi permessi ta’ kontaminazjoni radjoattiva ta’ oġġetti ta’ Ikel u ta’ għalf wara inċident nukleari jew f’xi każ ieħor ta’ emerġenza radjoloġika [1], kif emendat bir-Regolament (Euratom) Nru 2218/89 [2], u b’mod partikolari bl-Artikolu 7 tiegħu,Billi, bi qbil mar-Regolament (Euratom) Nru 3954/87, il-Kummissjoni għandha tadotta l-livelli massimi ta’ kontaminazzjoni radjoattiva li għandhom jiġu applikati għall-għalf;Billi l-grupp ta’ esperti appuntati mill-Kumitat Xjentifiku u Tekniku skond l-Artikolu 31 tat-Trattat Euratom, ġie kkonsultat;Billi l-konsiderazzjoni tal-kwantitajiet rilevanti ta’ radjonuklidi individwali li aktarx jiġu rilaxxati fil-każ ta’ inċident nukleari li flimkien mal-half-lives tagħhom u t-trasferiment tagħhom mill-għalf lejn prodotti li jkunu ġejjin mill-annimali twassal għall-konklużjoni li l-livelli massimi permessi ta’ kontaminazzjoni radjoattiva fil-għalf huma meħtieġa biss għall-iżotopi caesium;Billi l-miżuri pprovduti f’dan ir-Regolament huma skond l-opinjoni tal-Kumitat ad hoc stabbilit bir-Regolament (Euratom) Nru 3954/87,ADOTTAT DAN IR-REGOLAMENT:L-Artikolu 1Il-livelli massimi permissi ta’ kontaminazzjoni radjoattiva ta’ għalf huma mniżżla fl-Anness.L-Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fid-29 ta’ Marzu 1990.Għall-KummissjoniCarlo Ripa di MeanaMembru tal-Kummissjoni[1] ĠU L 371, tat-30.12.1987, p. 11.[2] ĠU L 211, tat-22.7.1989, p. 1.--------------------------------------------------L-ANNESSLivelli massimi permissi ta’ kontaminazzjoni radjoattiva (caesium— 134 u caesium— 137) ta’ l-għalfAnnimali | Bq/kg |Qżieqeż | 1250 |Tjur, ħrief, għoġla | 2500 |Oħrajn | 5000 |--------------------------------------------------